El Decret 296/2003, de 20 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de la Presidència el suport directe, l'assistència i l'assessorament tècnic al President de la Generalitat de Catalunya (article 3.1.1).
L'actual estructura d'aquest Departament preveu l'existència del Gabinet de la Presidència, com a òrgan adscrit a la Secretaria General del Departament.
La importància i alhora l'especificitat de les funcions relacionades amb l'assistència i assessorament tècnic a la Presidència de la Generalitat aconsellen crear una estructura diferenciada de la Secretaria General del Departament que, tot i adscriure's orgànicament al Departament de la Presidència, depengui directament del president o presidenta de la Generalitat.
Al mateix temps, és convenient reforçar l'esmentada estructura per tal que el president o presidenta de la Generalitat pugui exercir amb la màxima eficàcia les seves funcions d'alta representació de la institució i de direcció i coordinació de l'acció de Govern, i les altres que li atribueix l'ordenament jurídic vigent.
En conseqüència, aquest Decret regula la nova Oficina de la Presidència de la Generalitat, integrada per l'actual Gabinet de la Presidència, i altres òrgans que fins ara també s'adscrivien a la Secretaria General del Departament i que realitzen tasques de suport i assistència, ja sigui de caràcter tècnic o administratiu, com ara la Direcció d'Anàlisi i Prospectiva i el Gabinet Tècnic de Suport.
A més, formarà part també de la nova estructura l'Oficina de Comunicació de la Presidència, que ha de dirigir la política de comunicació de la Presidència de la Generalitat, i que integra l'actual Gabinet de Premsa de la Presidència.
Per tot això, de conformitat amb el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i d'acord amb el Govern,
Oficina de la Presidència de la Generalitat.1 L'Oficina de la Presidència de la Generalitat és l'òrgan d'assistència política i tècnica del president o presidenta de la Generalitat..2 L'Oficina de la Presidència de la Generalitat s'adscriu orgànicament al Departament de la Presidència, i actua sota la dependència funcional directa del president o presidenta de la Generalitat..3 L'Oficina de la Presidència de la Generalitat s'estructura en els òrgans següents:
a) El Gabinet de la Presidència.
b) La Direcció de Comunicació de la Presidència.
c) La Direcció d'Anàlisi i Prospectiva.
d) El Gabinet Tècnic de Suport..4 La direcció de l'Oficina de la Presidència de la Generalitat correspon a la persona titular de la Secretaria General del Departament de la Presidència.
El Gabinet de la Presidència.1 Al Gabinet de la Presidència, amb rang orgànic de direcció general, li corresponen les funcions següents:
a) Proporcionar a la Presidència de la Generalitat la informació política i tècnica que sigui necessària per a l'exercici de les seves funcions.
b) Assessorar la Presidència de la Generalitat en aquells assumptes i matèries que aquesta disposi.
c) Elaborar i programar l'agenda d'activitats de la Presidència de la Generalitat i organitzar tots els aspectes que se'n derivin.
d) Exercir la secretaria de despatx de la Presidència de la Generalitat.
e) Exercir les funcions d'arxiu, documentació i protocol de la Presidència de la Generalitat..2 Del Gabinet de la Presidència en depèn el Gabinet de Relacions Externes i Protocol..3 Al Gabinet de Relacions Externes i Protocol li corresponen les funcions següents:
a) Organitzar i programar les relacions externes i dels actes públics de la Presidència i del Govern de la Generalitat.
b) Coordinar les funcions dels responsables de protocol de tots els departaments de l'Administració de la Generalitat per tal d'assolir una tasca coordinada en els temes relatius a protocol..4 El lloc de treball de cap del Gabinet de Relacions Externes i Protocol està reservat a personal eventual, d'acord amb el que estableix el Decret 153/1987, de 4 de maig, sobre el règim jurídic del personal eventual al servei de l'Administració de la Generalitat, i s'assimila a efectes retributius a subdirector/a general.
Direcció de Comunicació de la Presidència.1 A la Direcció de Comunicació de la Presidència, amb rang orgànic de Direcció General, li corresponen les funcions següents:
a) Dirigir la política de comunicació de la Presidència de la Generalitat.
b) Donar suport i assessorar la Presidència de la Generalitat en les seves relacions institucionals amb les empreses i institucions del sector.
c) Assegurar la coordinació de la seva actuació amb la que correspon a la Secretaria de Comunicació..2 De la Direcció de Comunicació de la Presidència en depèn el Gabinet de Premsa de la Presidència..3 Al Gabinet de Premsa de la Presidència li corresponen les funcions següents:
a) Elaborar i difondre els comunicats de la Presidència de la Generalitat.
b) Fer la ressenya de les activitats de la Presidència de la Generalitat.
c) Preparar entrevistes i rodes informatives de la Presidència de la Generalitat..4 El lloc de treball de cap del Gabinet de Premsa de la Presidència està reservat a personal eventual, d'acord amb el que estableix el Decret 153/1987, de 4 de maig, sobre el règim jurídic del personal eventual al servei de l'Administració de la Generalitat, i s'assimila a efectes retributius a subdirector/a general.
Direcció d'Anàlisi i Prospectiva
A la Direcció d'Anàlisi i Prospectiva, amb rang orgànic de direcció general, li corresponen les funcions següents:
a) Planificar, dissenyar i coordinar l'elaboració d'estudis d'anàlisi i prospectiva que la Presidència consideri prioritaris.
b) Fer el seguiment i l'anàlisi de les polítiques i actuacions en els sectors que es considerin prioritaris per part de la Presidència.
c) Emetre informes de seguiment i avaluació adreçats a la Presidència i proposar la publicació i difusió dels resultats de les investigacions que contribueixen al coneixement i la millora de la realitat social.
d) Participar en el disseny i execució dels programes d'actuació impulsats per la Presidència de la Generalitat, quan aquesta li ho encarregui.
Al Gabinet Tècnic de Suport, assimilat orgànicament a subdirecció general, li corresponen les funcions següents:
a) Donar suport tècnic i administratiu a l'Oficina de la Presidència de la Generalitat i als òrgans que en depenen en coordinació amb la Direcció de Serveis del Departament de la Presidència.
b) Exercir qualsevol altra funció que li encomani el director o directora de l'Oficina de la Presidència de la Generalitat.
L'article 6.1 del Decret 331/2004, de 20 de juliol, de reestructuració de la Secretaria de Comunicació del Departament de la Presidència, queda redactat de la manera següent:
A la Direcció General de Difusió Corporativa li corresponen les funcions que li atribueix l'article 8.1 del Decret 20/2001, de 23 de gener, i alhora donar suport i assessorar la persona titular del Departament en les seves relacions institucionals amb les empreses i institucions del sector."
El personal que presta serveis a l'Oficina de la Presidència de la Generalitat en règim eventual, d'acord amb el que estableix el Decret 153/1987, de 4 de març, sobre el règim jurídic del personal eventual al servei de l'Administració de la Generalitat, és nomenat pel president o presidenta de la Generalitat.
a) L'article 3 del Decret 184/2000, de 29 de maig, de reestructuració del Departament de la Presidència.
b) L'article 3, lletres a), d) i e), i els articles 4, 6 i 7 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat.
S'autoritza el conseller d'Economia i Finances per efectuar les modificacions pressupostàries que siguin conseqüència d'aquest Decret.
Barcelona, 21 de setembre de 2004